શૂટિંગમાં રસ ધરાવતા યુવાનો તેમના નજીકના વિસ્તારમાં જ યોગ્ય ટેકનિક સાથેની તાલીમ મેળવી શકે તે હેતુથી સ્થપાયેલી આ એકેડમી વિશે વસંત પટેલે વધુમાં જણાવ્યું હતું કે અમારો ઇરાદો આ રેન્જ દ્વારા નફો કરવાનો નથી પરંતુ સામાન્ય ફી દ્વારા યુવાનોને તાલીમબદ્ધ કરવાનો છે. શૂટિંગમાં ગુજરાતનો વિકાસ થાય અને ભવિષ્યમાં એશિયન કે ઓલિમ્પિકસ જેવી ઇવેન્ટમાં ભારત મેડલ જીતે ત્યારે તેમાં ગુજરાતી ખેલાડીઓનું યોગદાન હોય તે હેતુથી અમે શૂટર્સને સજ્જ કરવા માગીએ છીએ. આ ઉપરાંત શહેરમાં એકાદ બે શૂટિંગ રેન્જને બદલે વધારે રેન્જ હોય તો યુવાનોને પણ અનુકૂળતા રહે તે બાબતને ધ્યાનમાં રાખીને અમે ભવિષ્યમાં વધુ શૂટિંગ રેન્જ સ્થાપવા માગીએ છીએ તેમ તેમણે ઉમેર્યું હતું. શાયોના શૂટિંગ એકેડમીની રચનામાં રાઇફળ ક્લબના અજયભાઈ એચ. પટેલ અને મનીષ પટેલનો અમૂલ્ય સહકાર સાંપડ્યો છે..